Document ID: /roh_data/filtered/fineweb-2-filterrobots_roh.jsonl.gz/34154

Cun ina gronda parada en il center da la chapitala da Pjöngjang sa regorda il pievel dal dictatur ch’è mort avant 23 onns. Tranter ils aspectaturs è er ses biadi e schef da stadi actual Kim Yong Un. Quai rapportan las medias statalas da la Corea dal Nord.
Situaziun politica enturn la Corea dal Nord è tendida
La situaziun politica enturn la Corea dal Nord e la Peninsla Coreana è vinavant tendida. La Russia ha reagì sin las tensiuns che prendan tiers tranter ils Stadis Unids e la Corea dal Nord ed ha appellà d'esser prudent. In pledader dal president russ Wladimir Putin ha ditg che la Russia observia l'escalaziun da pleds cun grond quità ed ha avertì da pass provocativs.
Russia e China averteschan da betg ristgar in conflict
Avant aveva gia la China avertì dal ristg ch'in conflict pudessia rumper ora da tut temp.Ils Stadis Unids spetgan in nov test nuclear da la Corea dal nord il proxim temp. Ed els han annunzià da ponderar ina pussaivla reacziun militara.
RR novitads 09:00